stanford-oval/wikipedia huggingface dataset:
เฟลเวอร์

| เฟลเวอร์ |
| --- | --- |
แนวเพลง: อัลเทอร์เนทีฟร็อก อัลเทอร์เนทีฟแดนซ์ร็อก ป็อปร็อก (ช่วงอัลบั้มที่1และ2)
ช่วงปี: พ.ศ. 2551 - ปัจจุบัน
ค่ายเพลง: เยส มิวสิก ในเครืออาร์เอส

สมาชิก: ณิชาภา มีศีลธรรม (ก้อย) ร้องนำ, เปียโน แสงแดด พลพิทักษ์ (เจน)  ซินธิไซเซอร์, ดีเจ  อาชวิน อยู่ลือชา (เอ็กซ์) เบส
อดีตสมาชิก: ณัฐวุฒิ ศรีรักสูงเนิน (เจ๋ง) กลอง 
เฟลเวอร์ (อังกฤษ: Flavour) เป็นวงดนตรีอัลเทอร์เนทีฟแดนซ์ร็อค ในสังกัดค่าย เยส มิวสิก ในเครืออาร์เอส อดีตเคยเป็นวงดนตรีแนวสกาป๊อปชื่อวง Chocolate Kit  (2546-2549) สังกัด Godunk Gmm Grammy ซึ่งมีเพลงเด่นๆที่หลายคนรู้จักคือ "จำฉันได้หรือเปล่า" และ "โรตี"  ปัจจุบันได้ย้ายมาอยู่สังกัด อาร์เอส มีสมาชิกด้วยกันทั้งหมด 3 คน ประกอบด้วย ณิชาภา มีศีลธรรม (ก้อย) ร้องนำ,เปียโน แสงแดด พลพิทักษ์ (เจน) ซินธิไซเซอร์,ดีเจ  ซึ่งเคยรับหน้าที่เป็นมือกีต้าร์ในอัลบั้มที่1-2  และอาชวิน อยู่ลือชา (เอ็กซ์) เบส  ทั้ง3คนเป็นอดีตสมาชิกวง Chocolate Kit ซึ่งเอ็กซ์ มือเบสได้เข้ามาร่วมวงในช่วงหลังการทำงานของ Chocolate Kit ในอัลบั้ม Compilation "Noise Project"  เฟลเวอร์เป็นวงดนตรีที่ผลิตผลงานเองทั้งหมดในทุกขั้นตอน โดยก้อย ร้องนำจะเป็นผู้เขียนเนื้อร้อง ทำนอง และมีเจน เป็นผู้เรียบเรียงดนตรี รวมถึงรับตำแหน่งโปรดิวเซอร์
สมาชิก

| สมาชิก |
| --- | --- | --- | --- | --- | --- |

| ชื่อ-นามสกุล | ชื่อเล่น | ตำแหน่งในวง |  |  |  |
| ณิชาภา มีศีลธรรม | (ก้อย) | ร้องนำ, เปียโน |  |  |  |
| แสงแดด พลพิทักษ์ | (เจน) | ซินธิไซเซอร์, ดีเจ |  |  |  |
| อาชวิน อยู่ลือชา | (เอ็กซ์) | เบส |  |  |  |
| ณัฐวุฒิ ศรีรักสูงเนิน | (เจ๋ง) | กลอง |  |  |  |
สมาชิก > อดีตสมาชิก

สัมภาษณ์ เพชรคุ้ม  (ภาษ) ร้องนำ
ประวัติ > Stylesimo (2551)

หลังจากสมาชิกวง Chocolate Kit ซึ่งประกอบด้วย ณิชาภา มีศีลธรรม (ก้อย) ร้องนำ  แสงแดด พลพิทักษ์ (เจน) กีต้าร์  สัมภาษณ์ เพชรคุ้ม (ภาษ) ร้องนำ,กีต้าร์ และ อาชวิน อยู่ลือชา (เอ็กซ์) เบส ได้แยกย้ายกันไปทำภารกิจส่วนตัว จนได้มีการรวมตัวกันขึ้นใหม่ในปี2550  ในชื่อวง Flavour โดยมีสมาชิกเก่า3คนคือ ก้อย เจน เอ็กซ์ และมีการเพิ่มสมาชิกใหม่1คนคือ ณัฐวุฒิ ศรีรักสูงเนิน (เจ๋ง) กลอง จนเกิดเป็นอัลบั้มแรก Stylesimo โดยมีเพลงทั้งหมดคือ
1.นอกใจ
2.คนเคยรักที่ยังผูกพัน
3.ตบมือพลัน
4.ไม่มีตัวตน
5.เงาสะท้อน
6.บ้าเห่อ
7.ไม่รักใครง่ายๆ
8.น้อยเนื้อต่ำใจ
9.ดึงดัน
10.รักซะเลยดีไหม
อัลบั้มนี้เป็นอัลบั้มเปิดตัว มีเพลงที่ทำให้หลายคนเริ่มรู้จักเฟลเวอร์ คือ "คนเคยรักที่ยังผูกพัน"  ซึ่งถือเป็นการเปลี่ยนเป้าหมายในการทำงาน จากที่วงเคยทำแต่เพลงแนวแปลกใหม่หริอแนวอินดี้ตอนเป็น Chocolate Kit พอมาเป็นFlavour จึงเป็นความตั้งใจของทางวงซึ่งอยากทำสิ่งที่ท้าทายมากขึ้น เลยทดลองริเริ่มทำเพลงแนวpop rock ที่หลากหลายขึ้น เน้นความลึกซึ้งกินใจของเนื้อหา ท่วงทำนอง และดนตรีที่มีความละมุนละไม มีการผสมผสานเสียงเปียโนและเครื่องสายทำให้เพลงมีความไพเราะ สามารถเจาะกลุ่มคนฟังได้กว้างขึ้น ไม่มีข้อจำกัดเฉพาะแนวเหมือนที่เคยทำมา
ประวัติ > Feeling (2552-2554)

หลังจากที่ได้เปิดตัวจนเป็นที่รู้จักในนามวงFlavour ไปบ้างแล้ว 1ปีต่อมาทางวงจึงได้เร่งทำซิงเกิ้ลใหม่เพื่อความต่อเนื่องของผลงาน อัลบั้มนี้ถือว่าใช้เวลายาวนานถึง2ปี โดยออกทีละซิงเกิ้ลจนมีเพลงครบทั้ง6เพลง และถูกรวมเป็นอัลบั้มออกวางแผงในปี 2554 ประกอบไปด้วยเพลงทั้งหมดดังนี้
1.ถ้าเลิกกับเขาเรารักกันไหม
2.เพลงเพราะเพราะเธอ
3.รับได้ไหมถ้ามีใครอีกคน
4.อย่าคิดลึก
5.เกลียดนักคนรักกัน
6.อรุณสวัสดิ์
อัลบั้มนี้ถือได้ว่าค่อนข้างประสบความสำเร็จในระดับหนึ่ง โดยมีเพลงเป็นที่รู้จักทั่วประเทศหลายเพลงด้วยกัน ซิงเกิ้ลแรกๆอย่าง "ถ้าเลิกกับเขาเรารักกันไหม" เคยขึ้นถึงอันดับหนึ่งดาวน์โหลดทั่วประเทศ จากชาร์ตของเครือข่ายโทรศัพท์แห่งหนึ่ง และเริ่มถูกกล่าวถึงมากขึ้นจากเพลงเพราะสุดซึ้งอย่าง "เพลงเพราะเพราะเธอ"  จากนั้นก็ประสบความสำเร็จในวงกว้างขึ้นจากเพลง"รับได้ไหมถ้ามีใครอีกคน"  ซึ่งมียอดวิวyoutube พุ่งทะยานถึง16ล้านวิว มีการร่วมงานกับอดีตเจ้าพ่อเพลงแดนซ์ระดับตำนานอย่าง ทัช ณ ตะกั่วทุ่ง ในเพลง "อย่าคิดลึก" และยังมีบทเพลงให้กำลังใจที่น่าสนใจอีก1เพลงคือ "อรุณสวัสดิ์" ซึ่งทางวงได้นำรายได้ทั้งหมดจากยอดออนไลน์ดาวน์โหลด มอบให้กับการกุศลในช่วงมหาอุทกภัย ถือเป็นอัลบั้มที่เต็มเปี่ยมไปด้วยอารมณ์ที่หลากหลาย สมกับชื่ออัลบั้ม Feeling ซึ่งเฟลเวอร์ได้เก็บเกี่ยวจากการที่มีโอกาสได้ไปเล่นคอนเสิร์ตทั่วประเทศ และได้พบเจอผู้คน เรื่องราว และความรู้สึกต่างๆมากมาย จนถูกกลั่นกรองมาเป็นผลงานอัลบั้มนี้
ประวัติ > Miracle (2556)

หลังจากได้ทดลองทำเพลงป๊อบมา2อัลบั้ม ซึ่งก็สามารถเข้าถึงคนฟังได้กว้างและหลากหลายตามความตั้งใจเมื่อ5ปีก่อนไปเป็นที่เรียบร้อยแล้ว มาอัลบั้มนี้พวกเขาเหลือสมาชิกเพียงแค่3คน คือก้อย เจน และเอ็กซ์ บวกกับเริ่มเกิดความรู้สึกซ้ำซากจำเจ จึงอยากริเริ่มทำสิ่งแปลกใหม่อีกครั้ง ตามหัวใจและความฝัน จึงเป็นที่มาของแนวเพลง Alternative Dance Rock (A.D.R) ซึ่งเฟลเวอร์ได้เรียกชื่อนี้ขึ้นมาเอง เพราะเป็นการผสมผสานระหว่างดนตรีสดที่เกิดจากการสั่งสมประสบการณ์ของทุกคนตั้งแต่ยุคอัลเทอร์เนทีฟมาจนถึงปัจจุบัน กับดนตรีอิเล็คทรอนิค เสียงสังเคราะห์ต่างๆ โดยเจนได้ผันตัวเองมาเล่นซินธิไซเซอร์ และเป็นดีเจเปิดซาวด์ต่างๆในการแสดงสดแทนการเล่นกีต้าร์ และก้อยได้เพิ่มบทบาททางดนตรี คือรับตำแหน่งเป็นมือเปียโนด้วย โดยมีซิงเกิ้ลเปิดตัวเพลงแรกชื่อว่าเพลง "ผี"  เป็นการกล่าวถึงเรื่องความรักซึ่งถือว่าเป็นสิ่งลึกลับซับซ้อน มีทั้งเสน่ห์ชวนให้หลงไหลไขว่คว้า แต่บางครั้งก็น่ากลัวจนบางคนอยากหลีกให้­ไกล นำมาเปรียบเทียบกับผี ด้วยวิธีเล่าแบบสนุกๆ โดยมีจุดหลักๆ ว่า " ความรักนั้นก็เหมือนผี ถึงรู้ว่ามีแต่กลับหาไม่เจอ ยิ่งดิ้นรนไขว่คว้าก็อาจทำให้เรา มืดมนสับสน ให้เรารอเวลาที่เหมาะสมและอย่าหมดศรัทธาไป­ซะก่อน ถึงวันนั้นความรักก็จะมาหาเราเอง"
ผลงาน

| รายละเอียดอัลบั้ม | รายชื่อเพลง |
| --- | --- |
 ชุดที่ 1 Stylesimo  ประเภท:   วางจำหน่าย: พ.ศ. 2551  สังกัด: อาร์เอส มิวสิค:  นอกใจ  คนเคยรักที่ยังผูกพัน  ตบมือพลัน  ไม่มีตัวตน  เงาสะท้อน  บ้าเห่อ  ไม่รักใครง่ายๆ  น้อยเนื้อต่ำใจ  ดึงดัน  รักซะเลยดีไหม
ชุดที่ 2 Feeling  ประเภท:   วางจำหน่าย: พ.ศ. 2555  สังกัด: อาร์เอส มิวสิค:  ถ้าเลิกกับเขาเรารักกันไหม  เพลงเพราะ...เพราะเธอ  รับได้ไหมถ้ามีใครอีกคน  อย่าคิดลึก (Feat. ทัช ณ ตะกั่วทุ่ง)  เกลียดนักคนรักกัน  อรุณสวัสดิ์ (Feat. ไอซ์ Sunshine)
ชุดที่ 3 ประเภท:   วางจำหน่าย: พ.ศ. 2556  สังกัด: อาร์เอส มิวสิค:  ผี  อย่าหยุดรักฉัน
แหล่งข้อมูลอื่น

จับตาวงร็อคหน้าใหม่ Flavour (เฟลเวอร์).[ลิงก์เสีย]
วง ‘FLAVOUR’ ปล่อย “ผี” ป่วนกองมิวสิควิดีโอ. เก็บถาวร 2014-05-01 ที่ เวย์แบ็กแมชชีน
ข่าวประชาสัมพันธ์ "วง infamous และ flavour".
Facebook วงดนตรี เฟลเวอร์.
มิวสิควิดีโอ ถ้าเลิกกับเขา...เรารักกันไหม.
มิวสิควิดีโอ รับได้ไหม...ถ้ามีใครอีกคน.
แม่แบบ:เฟลเวอร์
เพื่อนพ้องน้องพี่ (บริษัท)

| --- | --- |
ประเภท: สื่อสารมวลชน
อุตสาหกรรม: สถานีโทรทัศน์ รายการโทรทัศน์ หนังสือพิมพ์รายสามวัน นิตยสารข่าวรายสัปดาห์
รูปแบบ: บริษัทจำกัด
ก่อตั้ง: พ.ศ. 2548
ผู้ก่อตั้ง: วีระ มุสิกพงศ์ ประธานกรรมการ
สำนักงานใหญ่: 2539 ชั้น 6 อาคารบิ๊กซีลาดพร้าว แขวงคลองเจ้าคุณสิงห์ เขตวังทองหลาง กรุงเทพมหานคร
พื้นที่ให้บริการ:  ประเทศไทย
บุคลากรหลัก: จตุพร พรหมพันธุ์ ณัฐวุฒิ ใสยเกื้อ ก่อแก้ว พิกุลทอง
ผลิตภัณฑ์: ความจริงวันนี้, เพื่อนพ้องน้องพี่, มหาประชาชน มหาประชาชนฉบับความจริงวันนี้ วาไรตี้นิวส์ฉบับมหาประชาชน สถานีโทรทัศน์พีทีวี
เว็บไซต์: www.ptv.co.th www.ptvthai.com
บริษัท เพื่อนพ้องน้องพี่ จำกัด เป็นบริษัทที่ดำเนินธุรกิจสื่อสารมวลชน ก่อตั้งโดย นายวีระ มุสิกพงศ์ และมีกลุ่มเพื่อนของนายวีระร่วมถือหุ้น เพื่อประกอบกิจการต่าง ๆ คือ สถานีโทรทัศน์ผ่านดาวเทียมพีทีวี (พ.ศ. 2550-2551), นิตยสารข่าว วาไรตี้นิวส์ฉบับมหาประชาชน (พ.ศ. 2550), รายการโทรทัศน์ ความจริงวันนี้-เพื่อนพ้องน้องพี่-มหาประชาชน (พ.ศ. 2551 - 2553) และหนังสือพิมพ์ มหาประชาชนฉบับความจริงวันนี้ (พ.ศ. 2552 - 2555)
ประวัติ > สถานีโทรทัศน์ผ่านดาวเทียมพีทีวี

สถานีโทรทัศน์ผ่านดาวเทียมพีทีวี (อังกฤษ: People's Television ชื่อย่อ: PTV) มีผู้ร่วมก่อตั้งประกอบด้วย นายวีระ มุสิกพงศ์, นายจตุพร พรหมพันธุ์, นายจักรภพ เพ็ญแข, นายณัฐวุฒิ ใสยเกื้อ, นายอุสมาน ลูกหยี และนายก่อแก้ว พิกุลทอง และคำขวัญว่า เพื่อนพ้องน้องพี่ พีทีวีเพื่อประชาชน
โดยนายวีระ นายจตุพร นายจักรภพ และ นายณัฐวุฒิ ร่วมกันแถลงข่าวว่า พีทีวีจะเริ่มต้นออกอากาศ ในวันพุธที่ 1 มีนาคม พ.ศ. 2550 โดยมีวัตถุประสงค์ในการส่งเสริมระบอบประชาธิปไตยอันมีพระมหากษัตริย์ทรงเป็นประมุขอย่างแท้จริง ต่อต้านการรัฐประหาร และเผด็จการทหารทุกรูปแบบ
ซึ่งหมายถึงคณะมนตรีความมั่นคงแห่งชาติ (คมช.) ที่กระทำรัฐประหารในประเทศไทย เมื่อวันที่ 19 กันยายน พ.ศ. 2549 และต่อต้านกลุ่มพันธมิตรประชาชนฯ ที่ชุมนุมขับไล่รัฐบาลประชาธิปไตย แต่กลับนิ่งเฉยต่อรัฐบาลที่มาจากเผด็จการทหาร ตลอดจนตั้งคำถามถึงการแสดงออกของ พล.อ.เปรม ติณสูลานนท์ ที่สามารถตีความในเชิงการเมือง ซึ่งเป็นพฤติกรรมที่ไม่เหมาะสมกับตำแหน่ง ประธานองคมนตรีและรัฐบุรุษด้วย
แต่เมื่อถึงเวลาดังกล่าว กลับไม่สามารถออกอากาศได้ เนื่องจาก บริษัท กสท โทรคมนาคม จำกัด (มหาชน) หรือ บมจ.กสท เจ้าของโครงข่ายสัญญาณอินเทอร์เน็ตความเร็วสูง ไม่ยอมเชื่อมต่อโครงข่าย โดยผู้บริหาร กสท อ้างว่า พีทีวียังไม่ได้ทำเรื่องขอใช้บริการ จึงไม่สามารถเชื่อมต่อสัญญาณได้ พีทีวีจึงนำรายการบางส่วน ออกอากาศทางสถานีโทรทัศน์เอ็มวีทีวี ช่อง 1 สตาร์ แชนแนล เมื่อวันเสาร์ที่ 17 มีนาคม แต่ระหว่างออกอากาศรายการสด เพื่อนพ้องน้องพี่ พีทีวีเพื่อประชาชน ที่ดำเนินรายการโดยผู้บริหารทั้ง 4 คน สัญญาณดาวเทียมก็ขาดหายไป เชื่อกันว่าผู้มีอำนาจเผด็จการในเวลานั้น ใช้อำนาจทางทหารของตน สั่งการให้หน่วยทหารสื่อสารส่งคลื่นรบกวนสัญญาณดาวเทียมของพีทีวี
ในที่สุด สถานีโทรทัศน์พีทีวี ก็สามารถออกอากาศได้ในช่วงปลายปี พ.ศ. 2550 หลังการลงประชามติรัฐธรรมนูญ พ.ศ. 2550 จากนั้นไม่นาน ผู้บริหารทั้ง 4 คนประกาศว่า จะยุติการออกอากาศรายการของพีทีวี ในวันที่ 30 มีนาคม พ.ศ. 2551 โดยให้เหตุผลว่า บรรยากาศทางการเมืองมีความเป็นประชาธิปไตย รัฐบาลมาจากการเลือกตั้งของประชาชน จึงถือว่าบรรลุวัตถุประสงค์ที่ตั้งไว้แล้ว อีกทั้งงบประมาณในการดำเนินงานก็มีไม่เพียงพออีกด้วย ทั้งนี้ ผู้บริหารทั้งหมดยังยืนยันว่า หากเกิดความไม่สงบทางการเมืองขึ้นอีก พวกตนจะกลับมาทำงานนี้อีกครั้ง
ประวัติ > การชุมนุมที่ท้องสนามหลวง

บทความหลัก: แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน
เมื่อไม่สามารถออกอากาศได้ ผู้บริหารทั้ง 4 คน จึงเปิดแถลงข่าวว่า จะไปตั้งเวทีปราศรัยที่ท้องสนามหลวง ในวันศุกร์ที่ 23 มีนาคม พ.ศ. 2550 ตั้งแต่เวลา 17.00 น. เป็นต้นไป โดยมีผู้ไปร่วมฟังปราศรัย ประมาณ 3,000 คน เนื้อหาของการปราศรัย ยังเป็นการต่อต้านและขับไล่ คมช. ตลอดจนการเคลื่อนไหวทางการเมืองของ สนธิ ลิ้มทองกุล ด้วย
โดยเมื่อผ่านการปราศรัยไประยะหนึ่ง ในช่วงเย็น กำลังเจ้าหน้าที่ตำรวจกว่าพันนาย ตรงเข้าผลักดันผู้ฟังการปราศรัยไปยังหน้าเวที แต่กลุ่มผู้ฟังการปราศรัยส่วนหนึ่งปักหลักตรึงตัวและผลักดันเจ้าหน้าที่กลับไป ก่อนที่เจ้าหน้าที่จะได้รับคำสั่งให้ถอนกำลังกลับไปดูแลสถานการณ์ดังเดิม การปราศรัยจึงดำเนินต่อไป และในช่วงท้ายของการปราศรัย นายวีระได้นัดหมายการปราศรัยครั้งต่อไป ในวันศุกร์ที่ 30 มีนาคม เวลา 16.00 น. จากนั้นจึงเชิญชวนผู้ฟังการปราศรัยร่วมร้องเพลงสรรเสริญพระบารมี ก่อนจะยุติการปราศรัย ในเวลาประมาณ 22.00 น.
ต่อมาเมื่อวันที่ 30 มีนาคม กรุงเทพมหานคร และผู้บัญชาการตำรวจนครบาล ไม่อนุญาตให้ใช้ท้องสนามหลวงจัดงานใด ๆ จนถึงวันที่ 5 เมษายน พีทีวีจึงต้องย้ายสถานที่ปราศรัย ไปยังลานคนเมือง หน้าศาลาว่าการกรุงเทพมหานคร ในเวลา 16.30 น. โดยมีผู้มาฟังการปราศรัยกว่า 4,000 คน  โดยมีเจ้าหน้าที่ตำรวจ และเทศกิจมาตรึงกำลัง ทั้งนี้ พีทีวียุติการปราศรัย ในเวลาประมาณ 23.00 น.
นายจตุพร และนายจักรภพ ให้สัมภาษณ์ผู้สื่อข่าวว่า นายวีระจะเปิดการปราศรัยเป็นครั้งที่ 3 ในวันอาทิตย์ที่ 8 เมษายน เวลา 16.30 น. โดยจะใช้เวทีร่วมกับ 12 องค์กรประชาธิปไตย ที่ท้องสนามหลวง อันเป็นจุดเริ่มต้นของการรวมตัวกันเป็น แนวร่วมประชาธิปไตยขับไล่เผด็จการ (ชื่อย่อ: นปก.) (ปัจจุบันคือ แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน ชื่อย่อ: นปช.)
ประวัติ > นิตยสารข่าว มหาประชาชน

ระหว่างที่พีทีวียังไม่สามารถออกอากาศได้ เมื่อวันศุกร์ที่ 18 พฤษภาคม พ.ศ. 2550 นายวีระ และกลุ่มเพื่อนพ้องน้องพี่ ร่วมกันผลิตนิตยสารข่าวรายสัปดาห์ แนววิเคราะห์การเมืองไทย ภายใต้ชื่อ วาไรตี้นิวส์ ฉบับ มหาประชาชน ด้วยแนวคิดต่อต้านเผด็จการ ปกป้องประชาธิปไตย ซึ่งเป็นมุมมองที่แตกต่างจากสื่อมวลชนกระแสหลักในระยะนั้น โดยนิตยสารดังกล่าวออกวางแผงอย่างต่อเนื่อง จนกระทั่งพีทีวีสามารถออกอากาศได้ บริษัทฯ จึงยุติการผลิตและจำหน่ายนิตยสารดังกล่าวลง
ประวัติ > รายการเพื่อนพ้องน้องพี่ และมหาประชาชน

ต่อมา เมื่อวันที่ 7 กรกฎาคม พ.ศ. 2551 บริษัทฯ กลับมาผลิตรายการโทรทัศน์อีกครั้ง โดยให้เหตุผลว่า เพื่อเป็นสื่อกลางในการให้ข้อมูลที่ถูกต้องแก่ประชาชน ขณะเดียวกันก็เพื่อถ่วงดุลข่าวสารกับสถานีโทรทัศน์ผ่านดาวเทียมเอเอสทีวี ช่องนิวส์วัน ของเครือผู้จัดการ ซึ่งเป็นกระบอกเสียงหลักของพันธมิตรประชาชนฯ
โดยทางบริษัทฯ ดำเนินการเช่าเวลาของสถานีโทรทัศน์ดาวเทียมเอ็มวีทีวี ช่อง 5 ทุกวันจันทร์-วันศุกร์ จำนวน 3 รายการ เป็นเวลา 5 ชั่วโมงต่อวัน ประกอบด้วย รายการ เพื่อนพ้องน้องพี่ (ภาคเช้า) เวลา 07.30-09.30 น. รายการ มหาประชาชน เวลา 11.00-12.00 น. และรายการ เพื่อนพ้องน้องพี่ (ภาคเย็น)  เวลา 18.30-20.30 น.
ประวัติ > รายการความจริงวันนี้

บทความหลัก: ความจริงวันนี้
จากนั้น ในวันที่ 20 กรกฎาคม พ.ศ. 2551 นายสมัคร สุนทรเวช นายกรัฐมนตรี กล่าวในรายการ สนทนาประสาสมัคร ว่าจะเปิดโอกาสให้มีรายการโทรทัศน์ เพื่อตอบโต้กลุ่มพันธมิตรประชาชนฯ ทางสถานีวิทยุโทรทัศน์แห่งประเทศไทย (เอ็นบีที) ในวันจันทร์-วันศุกร์ เวลา 22.00-23.00 น. ซึ่งเดิมเป็นเวลาของรายการ ข่าวหน้า 4 โดยบริษัทฯ เข้าเป็นผู้ร่วมผลิตรายการดังกล่าวกับเอ็นบีที โดยใช้ชื่อว่า ความจริงวันนี้ และเริ่มออกอากาศสดเป็นครั้งแรก ในวันที่ 21 กรกฎาคม ต่อมาได้เวลาเดียวกันเพิ่มขึ้นอีกในวันอาทิตย์ด้วย
ต่อมา เมื่อวันที่ 11 ธันวาคม ปีเดียวกัน ความจริงวันนี้ถูกถอดออกจากผังรายการของเอ็นบีทีอย่างกะทันหัน จนกระทั่ง นายอดิศร เพียงเกษ อดีตกรรมการบริหารพรรคไทยรักไทย เริ่มทดลองออกอากาศ สถานีโทรทัศน์ผ่านดาวเทียม ในนาม สถานีประชาธิปไตย (ดี-สเตชัน) รายการฯ จึงกลับมาออกอากาศอีกครั้ง ตั้งแต่วันจันทร์ที่ 19 มกราคม พ.ศ. 2552 ทางดี-สเตชัน ในทุกวันจันทร์-วันศุกร์ เวลา 21.30-22.30 น. แต่แล้วในวันที่ 13 เมษายน รัฐบาลอภิสิทธิ์ อาศัยอำนาจตามประกาศสถานการณ์ฉุกเฉิน ตัดสัญญาณการออกอากาศดี-สเตชัน จากสถานีดาวเทียมไทยคม และปิดกั้นการเข้าถึงเว็บไซต์ของสถานีฯ ด้วย
ต่อมา ในวันจันทร์ที่ 29 มิถุนายน ปีเดียวกัน คณะผู้บริหาร ผู้ประกาศข่าว พิธีกรข่าว และผู้ปฏิบัติงานของดี-สเตชันชุดเดิม สามารถกลับมาปฏิบัติงานอีกครั้ง โดยส่งสัญญาณผ่านดาวเทียมของต่างประเทศ ในช่องสัญญาณเดิม แต่เปลี่ยนชื่อเป็น สถานีประชาชน (พีเพิล แชนแนล) จากนั้น บริษัทฯ จึงนำรายการความจริงวันนี้ กลับมาออกอากาศในผังรายการของพีเพิล แชนแนลอีกครั้ง ในวันและเวลาเดิม ตั้งแต่วันพุธที่ 15 กรกฎาคม เป็นต้นมา จนถึงปัจจุบัน
ประวัติ > หนังสือพิมพ์ มหาประชาชนฉบับความจริงวันนี้

บทความหลัก: มหาประชาชนฉบับความจริงวันนี้
เมื่อวันที่ 27 มิถุนายน พ.ศ. 2552 ระหว่างการชุมนุม แดงทั้งแผ่นดินสัญจร ที่ท้องสนามหลวง นายวีระ และกลุ่มเพื่อนพ้องน้องพี่ กลับมาร่วมกันออกหนังสือพิมพ์รายสามวัน ขนาดแท็บลอยด์ (วางแผงทุกวันอังคาร และวันศุกร์ของทุกสัปดาห์)เชิงวิเคราะห์สถานการณ์ข่าวการเมืองในประเทศอีกครั้ง โดยใช้ชื่อ มหาประชาชน ฉบับ ความจริงวันนี้ โดยยังคงยึดตามแนวคิดเดิมคือ ปกป้องประชาธิปไตย ต่อต้านเผด็จการ
ดูเพิ่ม

ความจริงวันนี้
มหาประชาชนฉบับความจริงวันนี้
เลอโนโว เค900

| --- | --- |
เลอโนโว เค900
ตราสินค้า: เลอโนโว
ผู้พัฒนา: เลอโนโว
ผู้ผลิต: เลอโนโว
ซีรีส์: -
เครือข่ายที่รองรับ: GSM (850/900/1800/1900MHz) WCDMA (850/900/1700/1900/2100MHz)
เปิดตัวครั้งแรก: 28 มิถุนายน พ.ศ. 2556
รูปแบบ: สมาร์ตโฟน
ขนาด: สูง 157 mm (6.2 in)  กว้าง 78 mm (3.1 in)   หนา 6.9 mm (0.27 in)
น้ำหนัก: 162 กรัม
ระบบปฏิบัติการ: แอนดรอยด์ เจลลี่ บีน 4.2
หน่วยความจำระบบ: 2GB LPDDR2 SDRAM (memory) 16GB eMMC (storage)
หน่วยความจำภายนอก: –
แบตเตอรี่: 2500mAh แบตเตอรีลิเทียมพอลิเมอร์
จอแสดงผล: จอสัมผัส 5.5" Full HD IPS กับ 400+ ppi
จอแสดงผลภายนอก: 802.11 a / b / g / n กับฮอตสปอต Bluetooth ® 3.0 A-GPS Gravitation Ambient light sensor Proximity sensor
กล้องหลัง: 13MP, โฟกัสอัตโนมัติที่มีแฟลชแอลอีดีคู่, F/1.8 lens
กล้องหน้า: 2MP fixed focus, มุมมองกว้าง 88°
เว็บไซต์: lenovo%20k900
เลอโนโว เค900 (อังกฤษ: Lenovo K900) เป็นสมาร์ตโฟนของบริษัทผลิตแล็ปท็อปยักษ์ใหญ่ของประเทศจีน "เลอโนโว" ใช้ระบบปฏิบัติการแอนดรอยด์ เจลลี่ บีน 4.2 ตัวเครื่องมีบาง 6.9 มิลลิเมตร และน้ำหนัก 162 กรัม ประมวลผลด้วย Intel Atom Z2580 ความเร็ว 2.0 GHz หน้าจอแสดงผลแบบ IPS ขนาดกว้าง 5.5 นิ้ว ความละเอียด 1920 x 1080 พิกเซล (400PPI และ Full HD) ช่วยให้การแสดงผลแอปพลิเคชันมีความคมชัดสูงสุด พร้อมกับกระจก Corning Gorilla Glass 2 เพื่อป้องกันรอยขีดข่วน กล้องด้านหลังมีเซ็นเซอร์ Sony Exmor BSI ความละเอียด 13 ล้านพิกเซล ส่วนกล้องหน้ามีความลละเอียด 2 ล้านพิเซล ตัวเครื่องผลิตจากสแตนเลสอัลลอยและโพลีคาร์บอเนต ที่ช่วยทำให้ตัวเครื่องแข็งแรงทนทาน
คุณสมบัติ > ดีไซน์

เลอโนโว เค900 ผลิตจากสแตนเลสอัลลอยและโพลีคาร์บอเนต ส่วนด้านหน้าใช้กระจก Corning Gorilla Glass 2 ทำให้มันแข็งแรงทนทานและป้องกันรอยขีดขวน และด้วยความหนา 6.9 มิลลิเมตร  และหนัก 162 กรัม เพื่อให้สามารถสอดเข้ากระเป๋าเสื้อได้ เลอโนโวได้เปิดตัวเค900ที่มีสีสันออกมาในงาน CES ด้วยสีเงิน (Brush Steel) สีทองเหลือง (Dark Gold)  สีเงินที่กลึงเพชรที่ด้านหลัง (Silver with Diamond)  และสี gunmetal น้ำตาล (Brown Gunmetal) ด้านหลังโชว์น็อตไว้ฃทั้ง 4 มุม เพื่อทำให้ความหรูหราลดลง แต่ทำให้ดูดิบ แข็งแรงทนทาน และเหมาะกับวัยทำงาน นอกจากนี้ยังออกแบบไว้ให้หน้าจอใหญ่ประมาณ 5.5 นิ้ว ไอคอน และตัวหนังสือก็มีขนาดใหญ่ตามด้วย
หลังการวางขาย > การโฆษณา

เลอโนโวทำการโฆษณาเลอโนโว เค900 โดยนำ โคบี ไบรอันต์ นักบาสเกตบอลจากเอ็นบีเอ มาเป็นพรีเซนเตอร์สมาร์ทโฟนรุ่นนี้ในโทรทัศน์ และสื่อโฆษณาสิ่งพิมพ์ รวมถึงบนเว็บไซต์สื่อสังคมออนไลน์ ทั้งในประเทศจีนและเอเชียตะวันออกเฉียงใต้ เลอโนโวจะสะท้อนสไตล์อันเป็นเอกลักษณ์ของนักกีฬาผู้นี้ที่ได้รับการยอมรับอย่างกว้างขวาง และคาดว่าจะช่วยเพิ่มการรับรู้เกี่ยวกับสมาร์ทโฟนของเลอโนโวในหมู่ผู้บริโภคในตลาดหลายประเทศ ซึ่งผู้อำนวยการฝ่าย Mobile Business Unit ของเลอโนโว กล่าวถึงการเลือกโคบีเป็นพรีเซ็นเตอร์ในครั้งนี้ ว่า "โคบี ไบรอันต์ รู้ว่าการทำงานเป็นทีมเป็นสิ่งสำคัญสำหรับการก้าวสู่ความสำเร็จ ที่เลอโนโวก็เช่นเดียวกัน การทำงานเป็นทีมเป็นหลักชี้นำกระบวนการทั้งหมดในพัฒนาสมาร์ทโฟนใหม่ๆ ออกสู่ตลาด นับตั้งแต่การวิจัยและพัฒนาและการผลิตไปจนถึงการตลาดและการขาย เราได้ออกแบบสมาร์ทโฟนเลอโนโวรุ่นใหม่ๆ ให้เป็นทีมของผู้ชนะ ด้วยโทรศัพท์ที่มีคุณสมบัติแตกต่างกันและเล่นกันคนละบทบาท"
การเมืองจีน

| การเมืองของ สาธารณรัฐประชาชนจีน  中华人民共和国政治 |
| --- | --- |
ตราแผ่นดินสาธารณรัฐประชาชนจีน
ระบบ: รัฐคอมมิวนิสต์ ภายใต้ระบบสภาประชาชน
รัฐธรรมนูญ: รัฐธรรมนูญแห่งสาธารณรัฐประชาชนจีน
ก่อตั้ง: 1 ตุลาคม ค.ศ. 1949
กำลังนำของรัฐและสังคม
พรรค: พรรคคอมมิวนิสต์จีน
เลขาธิการ: สี จิ้นผิง
องค์กรสูงสุด: สภาแห่งชาติ
องค์กรพรรคการเมืองสูงสุด: คณะกรรมาธิการกลาง
องค์กรการเมือง: กรมการเมือง
องค์กรบริหาร: สำนักเลขาธิการ
องค์กรทหาร: คณะกรรมการการทหารส่วนกลาง
องค์กรกำกับดูแล: คณะกรรมการสอบวินัยส่วนกลาง
องค์กรที่มีอำนาจสูงสุดของรัฐ
การประชุมเต็มรูปแบบ
ชื่อ: สภาประชาชนแห่งชาติ
ประเภท: สภาเดียว
คณะผู้บริหาร: คณะผู้บริหารสูงสุด
สถานที่ประชุม: มหาศาลาประชาชน ปักกิ่ง
องค์กรสามัญ
คณะกรรมาธิการสามัญ
ประธาน: จ้าว เล่อจี้
เลขาธิการ: หลิว ฉี
ฝ่ายบริหาร
ชื่อ: คณะมนตรีรัฐกิจ
หัวหน้ารัฐบาล
คำเรียก: นายกรัฐมนตรี
ปัจจุบัน: หลี่ เฉียง
ผู้แต่งตั้ง: ประธานาธิบดี
วาระปัจจุบัน: คณะมนตรีรัฐกิจ ชุดที่ 14
สำนักงานใหญ่: จงหนานไห่
กระทรวง: 26
ฝ่ายทหาร
ชื่อ: คณะกรรมการการทหาร่วนกลาง
ประธาน: สี จิ้นผิง
รองประธาน: จาง โย่วเสีย และเหอ เว่ย์ตง
ฝ่ายกำกับดูแล
ชื่อ: คณะกรรมการกำกับดูแลแห่งชาติ
ผู้อำนวยการ: หลิว จินกั๋ว
รองผู้อำนวยการ: เสี่ยว เผย์, ยฺหวี หงชิว, ฟู่ ขุย, ซุน ซินหยาง, หลิว สฺเวซิน และจาง ฟู่ไห่
ฝ่ายตุลาการ
ชื่อ: ศาลประชาชนสูงสุด
ประธานศาล: จาง จฺวิน (ประธาน)
ที่ตั้ง: ปักกิ่ง
ฝ่ายอัยการ
ชื่อ: สำนักงานอัยการประชาชนสูงสุด
หัวหน้า: อิง หย่ง (อัยการสูงสุด)
ที่ตั้ง: ปักกิ่ง
ในประเทศจีน การเมืองดำเนินภายในกรอบรัฐคอมมิวนิสต์ตามระบบสภาประชาชนภายใต้การนำของพรรคคอมมิวนิสต์จีน โดยสภาประชาชนแห่งชาติทำหน้าที่เป็นองค์กรสูงสุดของอำนาจรัฐ และเป็นสาขาเดียวของรัฐบาลที่ยึดตามหลักการของอำนาจรวม พรรคคอมมิวนิสต์จีนเป็นผู้นำกิจกรรมของรัฐโดยครองที่นั่งสองในสามในสภาประชาชนแห่งชาติ และสมาชิกพรรคเหล่านี้มีหน้าที่รับผิดชอบการนำนโยบายที่คณะกรรมาธิการกลางพรรคคอมมิวนิสต์จีนและสภาแห่งชาติกำหนดไว้ไปปฏิบัติ ตามหลักประชาธิปไตยแบบรวมอำนาจ สภาประชาชนแห่งชาติมีอำนาจควบคุมรัฐได้ไม่จำกัดตามข้อจำกัดที่ตนเองกำหนดไว้ เมื่อควบคุมสภาประชาชนแห่งชาติแล้ว พรรคคอมมิวนิสต์จีนก็จะมีอำนาจควบคุมรัฐได้เบ็ดเสร็จ เขตบริหารพิเศษสองแห่งของจีน ได้แก่ ฮ่องกงและมาเก๊า เป็นอิสระจากระบบนี้โดยกฎหมาย
ระบบการเมืองของจีนถือเป็นระบบเผด็จการ ไม่มีผู้นำระดับชาติที่ได้รับการเลือกตั้งอย่างเสรี ฝ่ายค้านทางการเมืองถูกปราบปราม กิจกรรมทางศาสนาทั้งหมดถูกควบคุมโดยพรรคคอมมิวนิสต์จีน ไม่อนุญาตให้มีความเห็นต่าง และสิทธิพลเมืองถูกจำกัด การเลือกตั้งโดยตรงเกิดขึ้นเฉพาะในระดับท้องถิ่นเท่านั้น ไม่ใช่ระดับชาติ โดยการเสนอชื่อผู้สมัครทั้งหมดจะอยู่ภายใต้การควบคุมของพรรคคอมมิวนิสต์จีน
ธรรมชาติของการเลือกตั้งถูกจำกัดอย่างมากโดยการผูกขาดอำนาจของพรรคคอมมิวนิสต์จีน การตรวจพิจารณา และการควบคุมการเลือกตั้งของพรรค ตามที่รอรี ทรูเอกซ์ นักวิชาการจากโรงเรียนรัฐศาสตร์และกิจการระหว่างประเทศพรินซ์ตันกล่าวไว้ว่า "พรรคคอมมิวนิสต์จีนควบคุมกระบวนการเสนอชื่อและการเลือกตั้งอย่างเข้มงวดในทุกระดับของระบบรัฐสภาประชาชน... กลไกการเลือกตั้งทางอ้อมแบบแบ่งชั้นในระบบรัฐสภาประชาชนทำให้มั่นใจได้ว่า ส.ส. ในระดับสูงสุดจะไม่ต้องเผชิญกับความรับผิดชอบต่อประชาชนจีนในการเลือกตั้ง"
โรงเรียนดงใหญ่วิทยาคม รัชมังคลาภิเษก

| โรงเรียนดงใหญ่วิทยาคม รัชมังคลาภิเษก |
| --- | --- |
Dongyaiwitthayakhom Ratchamankhalabhisek School

ที่ตั้ง
41 หมู่ 1 ถนนวาปีปทุม-บรบือ ตำบลดงใหญ่ อำเภอวาปีปทุม จังหวัดมหาสารคาม 44120
ข้อมูล
ชื่ออื่น: ดว.ร. / DY.R.
ประเภท: โรงเรียนรัฐบาล โรงเรียนมัธยมศึกษาขนาดกลาง โรงเรียนในกลุ่มโรงเรียนเฉลิมพระเกียรติรัชมังคลาภิเษก
คติพจน์: “ นฺตถิ ปฺญญา สม อาภา ” (ไม่มีแสงสว่างใดใด เทียมเท่าแสงสว่างแห่งปัญญา)
สถาปนา: 7 มกราคม พ.ศ. 2531 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1044410621
ผู้อำนวยการ: นายภูวดล ภูสิม
ระดับปีที่จัดการศึกษา: มัธยมศึกษา
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:    น้ำเงิน - เหลือง
เพลง: มาร์ชดงใหญ่วิทยาคม รัชมังคลาภิเษก
เว็บไซต์: www.dongyaiwit.ac.th
โรงเรียนดงใหญ่วิทยาคม รัชมังคลาภิเษก เป็นโรงเรียนมัธยมศึกษาขนาดกลางประจำตำบลดงใหญ่ อำเภอวาปีปทุม จังหวัดมหาสารคาม สังกัดสำนักงานเขตพื้นที่การศึกษามัธยมศึกษาเขต 26 กระทรวงศึกษาธิการ เป็นโรงเรียนในกลุ่มโรงเรียนเฉลิมพระเกียรติรัชมังคลาภิเษก ตั้งอยู่ที่ ตำบลดงใหญ่ อำเภอวาปีปทุม จังหวัดมหาสารคาม ปัจจุบันเปิดสอนในช่วงชั้นมัธยมศึกษาตอนต้นและตอนปลาย
ประวัติโรงเรียน

โรงเรียนดงใหญ่วิทยาคม รัชมังคลาภิเษก เปิดทำการสอนเมื่อวันที่ 16 พฤษภาคม 2529 เดิมเป็นสาขาของโรงเรียนวาปีปทุม โดยมีนายมังกร ปทุมพร  เป็นผู้ประสานงาน
มีเนื้อที่ 130 ไร่ 2 งาน โดยได้รับบริจาคจากชาวบ้านและสภาตำบลดงใหญ่ร่วมกับชาวบ้าน โดยการนำของนายชื่น ชาวพงษ์ กำนันตำบลดงใหญ่ ได้ก่อสร้างอาคารชั่วคราวให้ จำนวน 1 หลัง
วันที่ 7 มกราคม 2531 กระทรวงศึกษาธิการได้ประกาศจัดตั้งเป็นโรงเรียนมัธยมศึกษาประจำตำบลและได้รับพระบรมราชานุญาตให้ใช้นาม “รัชมังคลาภิเษก” ต่อชื่อโรงเรียนและเข้าโครงการ “โรงเรียนเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร” ได้รับงบประมาณค่าก่อสร้างอาคารเรียนและสถานที่ที่จำเป็นในการเรียนการสอน
พ.ศ. 2536 เป็นปีแรกที่เปิดสาขาทำการสอนที่โรงเรียนยางวิทยาคม ตำบลยาง อำเภอบรบือ จังหวัดมหาสารคาม โดยมีนายสังคม โคตรสีเขียว เป็นผู้ประสานงาน
พ.ศ. 2537 เป็นปีแรกที่เปิดทำการสอนระดับมัธยมศึกษาตอนปลาย
พ.ศ. 2541 เข้าโครงการการศึกษาทางไกลผ่านดาวเทียม
พ.ศ. 2545 เป็นปีแรกที่ใช้หลักสูตรสถานศึกษา พุทธศักราช 2544 ตามหลักสูตรการศึกษาขั้นพื้นฐาน พุทธศักราช 2544 และเป็นโรงเรียนนำร่องการใช้หลักสูตรการศึกษาขั้นพื้นฐานของ กรมวิชาการ กระทรวงศึกษาธิการ
พ.ศ. 2550 เป็นสถานศึกษาแบบอย่างการจัดการเรียนการสอนและการบริหารจัดการตามหลักปรัชญาของเศรษฐกิจพอเพียง ของเขตตรวจราชการที่ 7 สำนักงานปลัดกระทรวง กระทรวงศึกษาธิการ
พ.ศ. 2552 ได้รับป้าย “งานสวนพฤกษศาสตร์โรงเรียน” ตามโครงการอนุรักษ์พันธุกรรมพืชอันมาจากพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2554 ได้รับเกียรติบัตรขั้นที่ 1 “งานสวนพฤกษศาสตร์โรงเรียน” ตามโครงการอนุรักษ์พันธุกรรมพืชอันมาจากพระราชดำริในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2555 ได้รับเกียรติบัตรโรงเรียนดีเด่นด้านคุณธรรม จริยธรรม ประจำปี 2555 จากสำนักงานเขตพื้นที่การศึกษามัธยมศึกษา เขต 26 ได้รับรางวัลชนะเลิศการประกวดโรงเรียนต้นแบบลูกเสือประจำปี 2555 จากสำนักงานเขตพื้นที่การศึกษามัธยมศึกษา เขต 26
พ.ศ. 2558 โรงเรียนได้คัดเลือกเป็นโรงเรียนแกนนำนำร่องการจัดการเรียนรู้ ศตวรรษที่ 21 ผ่านการประเมินผลการดำเนินงานระบบดูแลช่วยเหลือนักเรียน ระดับดี ชนะเลิศอันดับ 1 ประเภทเนตรนารีวิสามัญ การประกวดระเบียบแถวสวนสนามลูกเสือ เนตรนารี ระดับจังหวัดประจำปี 2558 และเป็นตัวแทนไปแข่งขันระดับประเทศที่สนามศุภชลาศัย กรุงเทพฯ ได้รับรางวัลระดับเขตพื้นที่การศึกษามัธยมศึกษา เขต 26 “โรงเรียนส่งเสริมด้านวิชาการยอดเยี่ยม ปีงบประมาณ 2558” ได้รับรางวัลระดับเขตพื้นที่การศึกษามัธยมศึกษา เขต 26 “โรงเรียนส่งเสริมการนำหลักปรัชญาของเศรษฐกิจพอเพียงสู่การเรียนรู้ของนักเรียนยอดเยี่ยม ปีงบประมาณ 2558”
ทำเนียบผู้บริหาร

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | ตำแหน่ง |
| 1 | นายมังกร  ปทุมพร | พ.ศ. 2529 | พ.ศ. 2533 | รักษาการครูใหญ่ |
| 2 | นายสิทธิศาสตร์  รัตนพิบูลย์ศิริ | พ.ศ. 2533 | พ.ศ. 2540 | อาจารย์ใหญ่ |
| 3 | นายอดิศักดิ์  มุ่งชู | พ.ศ. 2540 | พ.ศ. 2542 | ผู้อำนวยการ |
| 4 | นายประมวลทรัพย์  ไวสาหลง | พ.ศ. 2542 | พ.ศ. 2553 | ผู้อำนวยการ |
| 5 | นางคณาพร  เทียมกลาง | พ.ศ. 2553 | พ.ศ. 2555 | ผู้อำนวยการ |
| 6 | นายจงกล   เวียงสมุทร | พ.ศ. 2555 | พ.ศ. 2558 | ผู้อำนวยการ |
| 7 | นายไพทูล  พรมมากุล | พ.ศ. 2558 | พ.ศ.2561 | ผู้อำนวยการ |
| 8 | ดร.สำอางค์ จันทนนตรี | พ.ศ.2561 | พ.ศ.2563 | ผู้อำนวยการ |
| 9 | ดร.ปรีชา การสอาด | พ.ศ.2563 | พ.ศ.2565 | ผู้อำนวยการ |
| 10 | นายภูวดล ภูสิม | พ.ศ.2565 | ปัจจุบัน | ผู้อำนวยการ |